tartuNLP/wikipedia-smugri-20251201 huggingface dataset:
Kurt Kreüger

Kurt Kreüger (22. joulukuuta 1913 Tukholma – 22. helmikuuta 2005) oli ruotsalainen nyrkkeilyn Euroopan mestari vuonna 1947.
Amatööriura.
Kurt "Kryckan" Kreüger aloitti nyrkkeilyuransa vuonna 1927 tukholmalaisen Djurgården IF:n riveissä. Vuonna 1930 hän siirtyi Linnéan riveihin. Hänen veljistään Stigistä tuli myös nyrkkeilyssä Ruotsin mestari.
Kreüger oli kuusinkertainen Ruotsin höyhensarjan mestari vuosina 1938–1939 ja 1941–1944. Hän edusti Ruotsia maaotteluissa 10 kertaa, joista voitti seitsemän ja hävisi kolme ottelua. Hän edusti kerran Eurooppaa höyhensarjassa (alle 57,2 kg) Yhdysvallat-Eurooppa -ottelussa Chicagossa vuonna 1947.
Suomalaisia vastaan Kreüger otteli maaotteluissa kuusi kertaa eli vuonna 1939 Viljo Salmista, 1943 Unto Raskia, 1944 Yrjö Anttilaa, 1945 Hannes Orasta ja 1946 Aulis Harjua ja 1947 Kalevi Alannetta vastaan. Niistä hän voitti viisi, mutta koki Hannes Orakselle tyrmäystappion.
Maailmansodan jälkeen vuonna 1947 käydyissä EM-kisoissa Dublinissa hän eteni loppuotteluun voitoilla Espanjan Gonzalo Perezistä, Puolan Aleksy Antkiewiczista ja Unkarin Lajos Feheristä. Loppuottelussa hän otti pistevoiton ja samalla höyhensarjan Euroopan mestaruuden Irlannin Peter Maguiresta.
Ammattilaisena.
Amatöörien EM-kisojen jälkeen hän siirtyi ammattilaiseksi syyskuusta 1947 lähtien. Hänen uransa jäi lyhyeksi, sillä hän otteli viimeisen ottelunsa huhtikuussa 1949. Hän otteli kuusi ottelua, joista hän voitti viisi.
Uran jälkeen.
Kurt siirtyi nyrkeilyuransa jälkeeen perheen yhteiseen solnalaisyritykseen, jossa hän toimi asentajana.
Friedrich Parrot

Johann Jakob Friedrich Wilhelm Parrot (14. lokakuuta 1791 Karlsruhe – 15. tammikuuta 1841 Tartto) oli baltiansaksalainen luonnontieteilijä, tutkimusmatkailija ja vuorikiipeilijä. Hänet muistetaan esimmäisestä noususta Ararat-vuoren huipulle vuonna 1829.
Elämä ja ura.
Parrotin isä oli Tarton yliopiston rehtori Georg Friedrich Parrot. Parrot opiskeli lääketiedettä Tartossa, mutta paneutui luonnontieteisiin, ennen kaikkea fysiikkaan. Vuonna 1811 hän osallistui geologi Moritz von Engelhardtin järjestämälle Krimin ja Kaukasuksen tutkimusmatkalle. Siellä hän teki barometrisia mittauksia Mustanmeren ja Kaspianmeren vedenkorkeuseroista. Vuonna 1815 Parrot siirtyi Venäjän armeijan esikuntalääkäriksi. Vuosina 1816–1817 hän vieraili Alpeilla ja Pyreneillä. Alpeilla hän epäonnistui Monte Rosan nousussa, mutta Pyreneillä hän nousi Maladetan huipulle ja tiettävästi myös Monte Perdidon huipulle. Hänestä tuli vuonna 1821 fysiologian, patologian ja semiotiikan, myöhemmin (1826) myös fysiikan professori Tartun yliopistossa. Vuonna 1829 hän matkusti Venäjän hallituksen toimeksiannosta Kaukasukselle ja Armeniaan, joka oli siirtynyt Venäjän hallintaan Venäjän ja Turkin sodan aikana. Osana tätä matkaa hän kiipesi 9. lokakuuta 1829 ensimmäisenä venäläisten upseerien ja armenialaisten kanssa Ararat-vuorelle. 
Vuonna 1837 Parrot matkusti Pietarista Kuopion ja Oulun kautta Tornioon, sieltä Skandien yli Yykeänvuonoon ja sieltä Alattionvuonoon ja Hammerfestin kautta Nordkappille tarkoituksenaan tutkia geomagnetismia. Tämän viimeisen matkan tulosten julkaisemista esti Parrotin pitkä sairaus ja varhainen kuolema. Edellisestä matkoista hän raportoi teoksissa "Reise in die Krim und den Kaukasus" (1815–1818) ja "Reise zum Ararat" (1834).
Parrotin mukaan on nimetty muun muassa Parrotspitze Monte Rosan massiivissa ja parrotia-puulaji.
Sartorius

Sartorius on saksalainen lääkinnällisiä laitteita valmistava yritys. Tarjoaa laitteita ja palveluita biolääketeollisuuden kehittämiseen, laadunvarmistukseen ja tuotantoprosesseihin.
Savela (televisiosarja)

Savela on Solar Republicin tuottama suomalainen nuorten draamakomedia, joka julkaistiin Yle Areenassa vuonna 2022. Räp-maailmaan sijoittuvan sarjan on käsikirjoittanut Samuel Kirkhope. Ensimmäisen kauden ohjasi Olli Koivula ja toisen kauden Aino Suni.
Särkyvä kantaluokka

Särkyvä kantaluokka () on olio-ohjelmointikielen arkkitehtuurinen ongelma, jossa kantaluokkia pidetään "särkyvinä", koska näennäisen turvalliset muutokset perusluokkaan
voivat aiheuttaa ongelman kantaluokasta perityssä luokassa. Tämä ongelma voi aiheutua silloin, kun ohjelmassa on esimerkkikoodin 1 mukai-
nen rakenne. Särkyvä kantaluokka -ongelma saadaan aikaan esimerkiksi muuttamalla
esimerkkikoodin 1 kantaluokka vastaamaan esimerkkikoodin 2 kantaluokkaa. Kun kut
sutaan perityn luokan foo-metodia, aiheutuu ikuisesti rekursiivinen silmukka, mikä ai-
heuttaa pinomuistin ylivuotamisen. 
Java esimerkki.
Alla oleva esimerkki on kirjoitettu Java (ohjelmointikieli) ja se kuvaa tilanteen, jossa näennäisesti turvallinen muutos kantaluokkaan aiheuttaa loputtoman rekursion ja aiheuttaa Pinon ylivuotovirheen. 
class Super {
 private int counter = 0;
 void inc1() { 
 counter++;
 void inc2() {
 counter++;
class Sub extends Super {
 @Override
 void inc2() {
 inc1();
Korvatun menetelmän "inc2()" kutsuminen perityssä "Sub" luokassa kasvattaa oikein "counter" muuttujan arvoa yhdellä. Mikäli kantaluokkaan tehdään seuraavalainen muutos:
class Super {
 private int counter = 0;
 void inc1() {
 inc2();
 void inc2() {
 counter++;
Tämän muutoksen jälkeen korvatun menetelmän "inc2()" kutsuminen perityssä "Sub" luokassa aiheuttaa loputtoman rekursion itsensä ja kantaluokan "inc1" metodin kanssa ja ajautuu lopulta Pinon ylivuotovirheeseen.
Juha Siitonen

Juha Siitonen (s. 1960) on maatalous- ja metsätieteiden maisteri, metsänhoitaja, entomologi ja Luonnonvarakeskuksen tutkija. Hän on erikoistunut metsien ekologiaan, kovakuoriaisiin ja lahopuuhun sekä siihen liittyviin eliöihin. Siitonen on julkaissut lukuisia tutkimuksia, jotka käsittelevät muun muassa lahopuun merkitystä luonnon monimuotoisuudelle, kuolleiden puiden ekosysteemipalveluita ja metsänhoidon vaikutuksia boreaalisiin metsiin.
Mallinkainen

Mallinkainen on kylä Janakkalan kunnassa, Kanta-Hämeessä. Se sijaitsee noin kahdeksan kilometrin päässä Janakkalan kunnan päätaajamasta, Turengista. Kylän lähellä sijaitsee saman niminen Mallinkaistenjärvi. Mallinkaisten asukasluku on noin 150, ja asuttuja taloja kylässä on noin 50.
Mallinkaisilla on ollut asutusta 1700- ja 1800-lukujen taitteesta lähtien. Kylässä oli 1900-luvun alussa paljon torppia. 1900-luvun alussa perustettiin myös koulu, joka lakkautettiin 1974. Nykyään koulu toimii kylän keskuksena, ja koulu on ollut vuonna 1992 perustetun kyläyhdistyksen omistuksessa vuodesta 2015. Kylässä on ollut toiminnassa kaksi kauppaa. Kylässä on myös motoristikahvila ja Mallinkaistenjärvi.
Hyvikset ja pahikset

Hyvikset ja pahikset on suomalaisen Kuumaa-yhtyeen 31. maaliskuuta 2023 digitaalisesti julkaistu toinen studioalbumi. Vinyylilevyllä se julkaistiin 30. kesäkuuta 2023. Albumi ylitti platinalevyrajan jo ennen ilmestymistään.
Vuonna 2024 "Hyvikset ja pahikset" palkittiin Vuoden albumin Emma-palkinnolla.
Karoliina Pertamo

Karoliina Pertamo (s. 1971) on suomalainen kuvittaja. Pertamo on kuvittanut aikuisten ja lasten kirjoja sekä julisteita ja lehtiä vuodesta 2010.
Pertamo on koulutukseltaan kuvaamataidon opettaja Taideteollisesta korkeakoulusta. Lisäksi hän on opiskellut kuvataidetta Bordeaux’ssa Ranskassa.
Julkaisut.
Kirjat.
lähde:
Kirjakuvitukset.
b
Aronaamiokärpänen

Aronaamiokärpänen ("Myopotta pallipes") on Suomessa ja muuallakin Euroopan alueella, oletettavasti Venäjällä ja Ranskassa tavattu äärimmäisen uhanalainen (CR) päiväsaikaan lentävä naamiokärpäslaji. Laji on asetuksella rauhoitettu.
Instanssimuuttuja

Luokkapohjaisessa olio-ohjelmoinnissa instanssimuuttuja eli ilmentymämuuttuja on luokassa määritetty muuttuja, jolle jokaisella luokan ilmennetyllä oliolla on oma kopio tai instanssi . Ilmentymämuuttujalla on yhtäläisyyksiä luokkamuuttujan kanssa, mutta se ei ole staattinen. Ilmentymämuuttuja on muuttuja, joka on luotu luokassa, mutta joka on rakentajien, metodien tai lohkojen ulkopuolella. Instanssimuuttujat luodaan, kun olio instantoidaan, ja ne ovat kaikkien luokan rakentajien, metodien ja lohkojen käytettävissä. Instanssimuuttujalle voidaan antaa pääsymäärityksiä.
Instanssimuuttuja ei ole luokkamuuttuja, vaikka niissä on yhtäläisyyksiä. Se on tyypiltään luokkaattribuutti (tai luokan ominaisuus, kenttä tai tietojäsen). Sama dikotomia "instanssin" ja "luokan" jäsenten välillä koskee myös metodeja ("jäsenfunktioita"); luokassa voi olla sekä instanssimetodeja että luokkametodeja.
Jokainen instanssimuuttuja elää muistissa sen omistaman olion eliniän ajan.
Muuttujat ovat ominaisuuksia, jotka olio tietää itsestään. Kaikilla olion instansseilla on omat kopionsa instanssimuuttujista, vaikka arvo olisi sama oliosta toiseen. Yksi olioinstanssi voi muuttaa instanssimuuttujiensa arvoja vaikuttamatta muihin instansseihin. Instanssimuuttujia voidaan käyttää kaikissa luokan metodeissa, ellei metodia ole asetettu staattiseksi. 
Esimerkki.
struct Request {
 static int count1; // muuttujan nimellä ei ole merkitystä
 int number;
 Request() {
 number = count1; // muuttaa instanssimuuttujaa "this-&gt;number"
 ++count1; // muuttaa luokkamuuttujaa "Request::count1"
int Request::count1 = 0;
Tässä C++- esimerkissä instanssimuuttuja codice_1 on kopio luokkamuuttujasta codice_2, jossa jokaiselle rakennetulle instanssille annetaan peräkkäisarvo codice_3 ennen sen kasvattamista . Koska codice_4 on instanssimuuttuja, jokainen codice_5 olio sisältää oman erillisen arvonsa; sitä vastoin kaikille instansseille, joilla on sama arvo, on vain yksi olio codice_2 .
Virle Piemonte

Virle Piemonte () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1 153 asukasta.
George Santos

George Anthony Devolder Santos (s. 22. heinäkuuta 1988) on entinen yhdysvaltalainen republikaanipoliitikko. Santos oli Yhdysvaltain edustajainhuoneen jäsenenä New Yorkin osavaltiosta tammikuusta joulukuuhun 2023, kunnes edustajainhuone erotti hänet jäsenyydestään luottamuspulan takia. Huhtikuussa 2025 hänet tuomittiin seitsemän vuoden ja viiden kuukauden vankeusrangaistukseen ja 580 000 dollarin korvaukseen maksuvälinepetoksesta ja törkeästä identiteettivarkaudesta, jotka hän on tunnustanut.
Santos joutui edustaja-aikanaan voimakkaan arvostelun kohteeksi, koska hänellä oli taipumusta esittää vääriä tai harhaanjohtavia väitteitä omasta elämästään ja urastaan. Santos valehteli esimerkiksi valmistuneensa yliopistosta, pelastaneensa 2 500 löytökoiraa perustamansa avustusjärjestön kautta, olevansa juutalainen ja olevansa sukua holokaustista selvinneille ukrainalaisille. Hän myös väitti, että hänen äitinsä kuoli syyskuun 11. päivän terroriteoissa, vaikka todellisuudessa tämä kuoli vuonna 2016. Santosista on nostettu monta tutkintaa. Vuonna 2010 Santos myönsi tehneensä sekkipetoksia Brasiliassa.
Santos menetti edustajainhuoneen paikkansa 1. joulukuuta 2023 luottamuspulan takia. Kyseessä oli kuudes kerta, ja ensimmäinen kerta yli 20 vuoteen, kun Yhdysvaltain edustajainhuone äänesti edustajansa mandaatin poistamisesta. Helmikuun 2024 täytevaalissa Santosin tilalle valittiin demokraatteja edustava Tom Suozzi. 
Santos on ensimmäinen avoimesti homoseksuaali republikaani, joka on valittu edustajainhuoneeseen. Marraskuussa 2021 Santos meni naimisiin Matheus Gerardin kanssa. 
Huhtikuussa 2025 Santos sai 87 kuukauden vankeusrangaistuksen. Kovana pidetty rangaistus johtui tuomarin mukaan siitä, ettei Santos puheistaan huolimatta osoittanut aitoa katumusta. Tuomio edellytti, että Santos ilmoittautuu vankilaviranomaisille 25. heinäkuuta 2025 mennessä. Santos aloitti tuomionsa heinäkuussa. Presidentti Donald Trump lievensi Santosin tuomiota lokakuussa 2025 ja määräsi hänet vapautettavaksi.
Amvrosi Butšma

Amvrosi Butšma, , (14. maaliskuuta 1891 Lviv – 6. tammikuuta 1957 Kiova, Ukrainan SNT) oli huomattava ukrainalainen teatteri- ja elokuvanäyttelijä, ohjaaja ja opettaja.
Butšman teatteriura alkoi vuonna 1906 Lvivin Ruska Besida -teatterissa. Ensimmäisen maailmansodan aikana hän oli Itävallan armeijassa upseeri. Hän jäi venäläisten vangiksi ja joutui sotavankileirille Donbassiin ja Uzbekistaniin. Hän pakeni 1917 Kiovaan ja opiskeli Lysenkon teatteri- ja musiikki-instituutissa ja näytteli Sadovskyin teatterissa. Vuonna 1921 hän työskenteli Vinnytsjassa Frankon uudessa draamateatterissa (myöhemmin nimeltään Kiovan ukrainalainen draamateatteri) ja 1922–1926 Kiovassa Berezil-teatterissa. Hän aloitti samaan aikaan elokuvanäyttelijänä ja keskittyi 1926–1930 yksinomaan elokuvatyöhön. Hän palasi vuosiksi 1930–1936 Harkovaan siirtyneeseen Berezil-teatteriin, joka oli vuodesta 1935 nimeltään Harkovan ukrainalainen draamateatteri. Vuosina 1936–1954 hän työskenteli Kiovan ukrainalaisessa draamateatterissa ja elokuvan parissa näyttelijänä ja ohjaajana. Hän opetti vuodesta 1940 Kiovan teatteritaiteen instituutissa ja oli 1945–1948 Kiovan elokuvastudion taiteellinen johtaja.
Jens Haugland

Jens Haugland (16. huhtikuuta 1910 Marnardal – 2. toukokuuta 1991 Marnardal) oli norjalainen juristi ja työväenpuolueen poliitikko. Hän istui suurkäräjillä 1954–1973 ja toimi Norjan oikeusministerinä 1955–1963 sekä kunta- ja työministerinä 1963–1965. Haugland kuului puolueensa vasemmistosiipeen ja suhtautui kriittisesti muun muassa Norjan Nato-jäsenyyteen.
Helge Sivertsen

Helge Sivertsen (12. kesäkuuta 1913 Mandal – 21. joulukuuta 1986 Oslo) oli norjalainen työväenpuolueen poliitikko. Hän toimi Norjan kirkko- ja opetusministerinä 1960–1963 sekä 1963–1965. Sivertsen voitti kaksi kertaa Norjan mestaruuden kiekonheitossa ja osallistui Berliinin olympialaisiin 1936.
Klastiset sedimentit

Klastiset sedimentit ovat erillisistä sedimenttikivilajeista muodostuneita kerrostumia, jotka eroavat kemiallisista sedimenteistä ja orgaanisista sedimenteista. Klastiset sedimentit jakautuvat esimerkiksi luolien suhteen siten, että luolan sisällä olevata aineksesta syntyneet kerrostumia kutsutaan autoktonisiksi kerrostumiksi ja luolan ulkopuolelta luolaan kulkeutuneesta aineksesta muotoutuneita kerrostumia kutsutaan alloktonisiksi kerrostumiksi. Luolan sisäisesti syntyneitä kerrostumia ovat rapautumisesta jääneestä aineksesta muotoutuneet kerrostumat. Niitä ovat myös kallioperän sortumisesta tulleesta aineksesta muotoutuneet kerrostumat sekä guanosta syntyneet kerrostumat. Sortuma-aines voi olla luolan pohjaan kerrostunutta louhikkoa. Rapautumisjäänteestä syntyneet kerrostumat voivat koostua moreenista ja hiekasta. Luolan ulkopuolelta kulkeutuneesta aineksesta muotoutuneita kerrostumia ovat muun muassa luolaan putoilevasta aineesta muodostuneet kerrostumat sekä erilaisten virtausten mukana tulleesta aineesta muotoutuneet kerrostumat. Virtausten mukana tulevaa ainesta voi olla veden kuljettama aines, jäätiköiden virtauksem mukana kantautunut aines tai laavavirtauksen mukana kulkeutunut aines. Ulkopuolelta tulevaa ainesta tulee myös vuorenvieremien ja tuulen mukana.
Kallion ulkopinnalla muotoutuneita ulkopuolisten voimien vaikutuksesta muotoutuneita kerrostumia ovat hiertovyöhykkeissä esiintyvät liuskeet ja juonia sisältävät kivilajit. Sedimenttien rakenteeseen vaikuttavia voimia on myös laattatektoniikka. 
Eroosion jäljiltä kallioperään jäävät kulutusta kestävimmät kivilajit. Nämä jäljelle jääneet kivilajit usein kerrostuvat ja sedimentoituvat. Näitä kulutusta hyvin kestäviä kivilajeja ovat kvartsiitti, fylliitti ja kiilleliuske. Jokien suistoissa ja merien ranta-alueilla muodostuu kvartsihiekasta syviä kerrostumia. Joen varsilla kvartsikerrostumat saattavat sisältää savea ja kiillemineraaleja.
Jærbladet

Jærbladet (lyh. JBL) on norjalainen vuonna 1949 perustettu paikallislehti, jonka toimitus on Brynessä Timen kunnassa. Lehti ilmestyy kolmesti viikossa ja kuuluu Amedia-koserniin. Vuodesta 2004 se on ollut tabloid-kokoinen.
Java- ja C++-ohjelmointikielten vertailu

Java ja C++ ovat kaksi merkittävää olio-ohjelmointikieltä. Monien kielten suosion mittareiden mukaan nämä kaksi kieltä ovat dominoineet olio- ja korkean suorituskyvyn ohjelmistokehitystä suuren osan 2000-luvulta, ja niitä verrataan ja verrataan usein suoraan. Java ilmestyi noin 10 vuotta myöhemmin ja sen syntaksi perustui C/C++:aan.
Suunnittelun tavoitteet.
Ohjelmointikielten C++ ja Java erot voidaan jäljittää niiden perintöön, sillä niillä on erilaiset suunnittelutavoitteet.
C++ on suunniteltu järjestelmien ja sovellusten ohjelmointiin (eli infrastruktuuriohjelmointiin) laajentaen proseduuriohjelmointikieltä C, joka oli suunniteltu tehokkaaseen suorittamiseen. C++ lisäsi tuen oliopohjaiselle ohjelmointille, poikkeusten käsittelylle, elinikäiseen resurssien hallintaan (RAII), yleiseen ohjelmointiin, mallin metaohjelmointiin ja C++ Standard Libraryyn, joka sisältää yleisiä säilöjä ja algoritmeja (Standard Template Library tai STL), ja monia muita yleiskäyttöisiä tiloja.
Java on yleiskäyttöinen, samanaikainen, luokkapohjainen, olio-ohjelmointikieli, joka on suunniteltu minimoimaan toteutusriippuvuudet. Se luottaa siihen, että Java-virtuaalikone on turvallinen ja erittäin kannettava. Se on niputettu laajan kirjaston kanssa, joka on suunniteltu tarjoamaan täydellinen abstraktio taustalla olevasta alustasta. Java on staattisesti kirjoitettu oliokieli, joka käyttää samanlaista syntaksia kuin C++ (mutta ei yhteensopiva sen kanssa). Se sisältää dokumentaatiojärjestelmän nimeltä Javadoc.
Erilaiset tavoitteet C++ ja Javan kehittämisessä johtivat erilaisiin periaatetteisiin ja suunnittelun kompromisseihin kielten välillä. Erot ovat seuraavat:
Congosorex phillipsorum

Congosorex phillipsorum on päästäisten heimoon kuuluva eläinlaji. Lajia tavataan vain yhdellä alueella Tansaniassa Udzungwan vuoristossa. Laji on luokiteltu äärimmäisen uhanalaiseksi.
Leo Laker

Leo Laker, myös Switchblade, (Leo Järveläinen, s. 1980, Espoo) on suomalainen teknomusiikin tuottaja. 
Leo Laker tutustui lapsena monenlaiseen musiikkiin ja alkoi 13-vuotiaana tehdä omia kappaleitaan Amigan Protracker-ohjelmalla. Pari vuotta myöhemmin hän hankki ensimmäiset levysoittimensa ja alkoi oppia DJ:n taitoja. Jeff Millsin, Adam Beyerin ja Cari Lekebuschin jalanjäljissä hän alkoi tehdä omaa tekno-musiikkiaan ja lähetti vuonna 1996 Tresor-yhtiölle Berliiniin c-kasetilla näytteitä tuotannostaan. Positiivisen vastaanoton myötä Leo Lakerin ensimmäinen EP-levy nimeltä "6 am" julkaistiin vuonna 1998.
Vuonna 2001 hän julkaisi nimeä Switchblade käyttäen EP:n nimeltä "Switched to Blades" 4x4 records -yhtiön kautta. Levyä on pidetty yhtenä hardtechno- tai schranz-tyylin uranuurtajana. Myöhemmin EP-julkaisuja on ilmestynyt yli 30 kappaletta.
Leo Laker on tehnyt DJ-keikkoja ympäri maailmaa ja tehnyt yhteistyötä monien nimekkäiden artistien, kuten puolalaisen Tomash Geen kanssa. Hänellä on oma teknoa julkaiseva levymerkki, LKR Music.
YleX:n äänestykseen parhaasta suomalaisesta elektronisen musiikin kappaleesta valittiin vuonna 2016 ehdokkaiksi Leo Lakerin raidat "TM1" ja "Cannon Steps".
Veripalokärpänen

Veripalokärpänen ("Andrenosoma albibarbe"), toisinaan tunnettu myös nimellä ketopetokärpänen, on koko maailmassa hyvin harvinaisena pidetty petokärpäslaji, joka on luokiteltu Suomessa äärimmäisen uhanalaiseksi (CR). Sitä on kuitenkin löydetty Suomestakin ilmeisesti kerran paikasta, jota ei ilmoiteta. Kyseessä on mitä ilmeisimmin kuivien niittyjen ja ketojen laji.
Karjalan ryhmä 'Nord'

Karjalan ryhmä Nord on Ukrainan asevoimien muodostelma, joka toimii Venäjän vapaaehtoisjoukon osana. Nord on vapaaehtoistaistelujoukko. Osasto on tarkoitettu kaikille Venäjän federaation suomalais-ugrilaisille ja pohjoismaisille kansoille. Ryhmän päätavoite on Karjalan tasavallan itsenäistyminen Venäjästä.
Historia ja ideologia.
Nord perustettiin tammikuussa 2023. Sen taustalla toimivat Karjalan kansallisliikkeen aktivistit, jotka tavoittelevat Karjalan tasavallan itsenäistymistä. Nämä aktivistit muodostavat myös suurimman osan taisteluryhmän sotilaista. Aluksi taistelujoukko oli nimetty Vaseli Levosen mukaan. Ryhmä nimittää taistelijoitaan jääkäreiksi. Karjalan ryhmän miehet ovat suunnitelleet toimivansa Venäjällä myös tulevaisuudessa, sodan jälkeen. Sosiaalisessa mediassa he ovat maininneet, että nyt Ukrainassa taistelevat henkilöt tulevat muodostamaan uuden Karjalan armeijan, jonka he suunnittelevat vapauttavan Karjalan.
Ryhmän muodostaminen kesti oman aikansa. Ensimmäinen ryhmään kytkeytyvä taistelija tuli Ukrainaan jo sodan alussa, vuonna 2014.
Venäjän suurhyökkäyksen jälkeen vuonna 2022 ryhmän toiminta otti virallisemman muodon myös sotilaallisessa mielessä, kun karjalaisia ja muita Venäjän vähemmistökansojen edustajia liittyi vapaaehtoisina Ukrainan puolelle. Virallisesti osaston perustamisesta ilmoitettiin vuoden 2023 alussa. Karjalan ryhmä tunnetaan myös nimellä Nord, joka viittaa karjalaisuuden ohella muihinkin sen riveissä sotiviin pohjoisiin vähemmistökansoihin.
Ryhmän miehillä on usein varusteissaan Itä-Karjalan lippu ja sen estetiikasta ammennettu oma tunnus. Lipun suunnitteli Akseli Gallen-Kallela heimosotien aikaan. Osaston symboliikassa ammennetaan perinteisestä karjalaisesta sekä pohjoiseurooppalaisista tunnuksista, heraldiikasta ja värimaailmasta. Sotilaat kantavat myös Inkerin lippua.
Oman propagandansa mukaan karjalaiset ja ukrainalaiset ovat taistelleet rinta rinnan puna-armeijaa vastaan talvisodan aikana Karjalan alueella. Ukrainalaisia komensi tuolloin Juri Horlis-Horski.
Toiminta ja reaktioita.
Nord julkaisi 19. tammikuuta 2023 kutsun kaikille halukkaille vapaaehtoisille liittyä taisteluryhmään. Vapaaehtoisten tulee täyttää seuraavat ehdot:
Taistelujoukkoa on syytetty yhteyksistä Azov-pataljoonaan.
Selviytyjät Suomi (8. tuotantokausi)

Selviytyjät Suomen kahdeksas tuotantokausi esitettiin Nelonen-kanavalla ja Ruudussa syksyllä 2023. Kausi kuvattiin vuoden 2023 keväällä Malesiassa, Langkawilla. Kilpailussa nähtiin 18 julkisuudesta tunnettua henkilöä. Ensimmäistä kertaa Selviytyjät Suomen historiassa heimot oli jaettu aluksi miehiin ja naisiin. Kauden juonsi Riku Rantala, jolle tuotantokausi ohjelman juontajana oli ensimmäinen. Kilpailu kesti 37 vuorokautta ja voittaja sai 30 000 euroa.
Kilpailun voitti Teemu Roivainen viimeisen jakson äänestyksessä äänin 5–4.
Uusina juonenkäänteinä kaudella nähtiin Haastesaari ja Onnenavaimet. Haastesaarella heimojen edustajat osallistuivat kaksintaisteluihin, joissa kilpailtiin erilaisista eduista ja heimojen sekoittamisesta. Onnenavaimella oli mahdollista saada haltuunsa koskemattomuusamuletti tai kumota yksi annettu ääni heimoneuvostossa.
Hannamari Laitinen

Hannamari Laitinen o. s. Kaario (s. 6. huhtikuuta 1980) on suomalainen pesäpalloilija. Laitinen edusti urallaan Superpesiksessä Mansen Pesäpalloa, Vihdin Palloa ja Porin Pesäkarhuja. Laitinen saavutti yhden SM-kullan kaudella 2002 ja kolme SM-pronssia kaudella 1999, kaudella 2001 ja kaudella 2004. Laitinen pelasi neljä Itä-Länsi-ottelua vuosina 1998, 2001, 2002 ja 2004. Hän pelasi ulkokentällä polttolinjassa. Laitinen pelasi urallaan 167 Superpesiksen runkosarjan ottelua. Näissä otteluissa hän löi kymmenen kunnaria ja 24 tavallista juoksua, toi 219 juoksua ja keräsi 799 kärkilyöntipistettä. Laitinen pelasi 46 Superpesiksen ylemmän loppusarjan ottelua. Näissä otteluissa hän löi yhden kunnarin ja viisi tavallista juoksua, toi 69 juoksua ja keräsi 182 kärkilyöntipistettä. Laitinen pelasi seitsemän Superpesiksen alemman loppusarjan ottelua. Näissö otteluissa hän toi 16 juoksua ja keräsi 36 kärkilyöntipistettä.
René Amengual

René Amengual Astaburuaga (2. syyskuuta 1911 Santiago de Chile – 2. elokuuta 1954 Santiago de Chile) oli chileläinen säveltäjä ja pianisti.
Amengual pääsi Chilen kansalliseen musiikkikonservatorioon vuonna 1923. Siellä hän sai pianonsoiton opetusta Alberto Spikiniltä sekä Rosita Renardilta ja sitten sävellysopetusta Pedro Humberto Allendelta. Amengual valmistui vuonna 1935 ja aloitti sitten itse akateemisen uran kansalliskonservatoriossa, jota hän johti vuodesta 1947. Hän opetti myös Liceo experimental Manuel de Salasissa ja oli mukana perustamassa Escuela moderna de música de Santiagoa. Hän oli käytännöillään rakentamassa pohjaa Chilen musiikkikoulutuksen uudistuksille. 
Amengual oli Chilen kansallisen säveltäjäliiton aktiivinen jäsen vuodesta 1936. Vuonna 1943 hän matkusti Yhdysvaltoihin Institute of International Educationin vieraana. Hän vieraili myös festivaaleilla ja kongresseissa Sveitsissä, Ranskassa sekä Saksassa. Amengual oli mukana laatimassa pedagogisia teoksia "Mi amigo el piano", "Selección de clásicos" ja "Los maestros del clavecín".
Amengualin varhaisemmissa teoksissa on kuultavissa ranskalaisen impressionismin ja uusklassismin vaikutus. Amengual eteni uransa mittaan kohti atonaalisempaa tyyliä. International Society for Contemporary Musicin festivaalilla Oslossa vuonna 1953 esitettiin hänen viimeiseksi teoksekseen jäänyt puhallinsekstetto, jossa ilmeni kehittynyt atonaalinen sävelkieli. Amengualin muun tuotannon joukossa on piano- ja kamarimusiikkia (kuten jousikvartettoja), "Preludio sinfónico" (1939), kuoroteoksia, pianokonsertto (1941/1942) ja harppukonsertto (1950). Sävelkielen estetiikan muutos kuului harppukonsertossa.
Francine Ntoumi

Francine Ntoumi (s. 1961 Brazzaville, Kongon tasavalta) on kongolainen mikrobiologi ja immunologi, joka on erikoistunut malariaan. 
Ntoumi syntyi Brazzavillessä Kongon tasavallassa, ja jatkoi opintojaan Ranskassa, jossa hän väitteli immunologian ja parasitologian tohtoriksi Pierre ja Marie Curien yliopistosta. Väitöskirjansa jälkeen aloitti uran malariatutkimuksen parissa (immunologia ja molekyyli-epidemiologia) Pariisin Pasteur-instituutissa. Ntoumi on toiminut useissa johtotehtävissä tieteellisessä yhteisössä, kuten Kongo-Brazzavillen lääketieteellisen tutkimuksen säätiön (FCRM) johtajana ja Euroopan ja kehitysmaiden kliinisten kokeiden kumppanuusohjelman (EDCTP) Kongon edustajana. 
Ntoumi on saanut tunnustusta työstään useilla palkinnoilla ja kunnianosoituksilla, kuten Georg Forster Research Award -palkinnon vuonna 2015 ja Christophe Mérieux Prize -palkinnon 2016. Ntoumi on saanut tunnustusta erityisesti työstään terveystutkimuksen kapasiteetin lisäämisestä Afrikassa, erityisesti Kongon tasavallassa.
Arbetarnas bildningsförbund

Arbetarnas bildningsförbund (lyh. ABF; suom. "Työväen sivistysliitto") on ruotsalainen koulutus- ja sivistystyön järjestö, joka kuuluu työväenliikkeen piiriin. Se perustettiin vuonna 1912 Rickard Sandlerin aloitteesta. Järjestön organisaatio on hajautettu ja toiminnan tärkein muoto ovat opintopiirit, joita järjestetään vuosittain kymmeniä tuhansia. Vuonna 2012 niissä oli yhteensä noin 660 000 osallistujaa. ABF:llä on noin 60 valtakunnallista yhteistyöjärjestöä. Lisäksi se julkaisee "Fönstret"-nimistä aikakauslehteä, joka ilmestyy neljästi vuodessa. 
ABF:ää vastaavia järjestöjä ovat muun muassa Työväen Sivistysliitto Suomessa ja Arbeidernes Opplysningsforbund Norjassa.
Fin Argus

Steffan Fin Argus (s. 1. syyskuuta 1998 Des Plaines, Illinois) on yhdysvaltalainen näyttelijä, laulaja ja malli.
Elämäkerta.
Argus syntyi Des Plainesissa Illinoisissa. Heillä on vanhempi sisko Sadie ja nuorempi sisar Lacey. He kävivät Maine West High Schoolissa ja opiskelivat sitten Berklee College of Musicissa Bostonissa.
Mikko Kolehmainen (metsäneuvos)

Mikko Veli Kolehmainen (29. heinäkuuta 1906 Suonenjoki – 8. kesäkuuta 1994 Kuopio) oli suomalainen metsänhoitaja ja yritysjohtaja, joka sai metsäneuvoksen arvonimen. 
Kolehmaisen vanhemmat olivat asemapäällikkö Ernst Engelbert Kolehmainen ja Hilda Markkanen ja puoliso vuodesta 1935 kansakoulunopettaja Tellervo Aune Maria Malinen. Kolehmainen tuli ylioppilaaksi Iisalmen keskikoulun jatkoluokilta 1925 ja valmistui metsänhoitajaksi Helsingin yliopistosta 1929. Hän oli Enso-Gutzeitin Saimaan piirin apulaismetsänhoitaja Savonlinnassa ja Kuopiossa 1930–1937, piirimetsänhoitaja Suojärvellä 1938–1939, jatkosodan alussa vaikeasti haavoituttuaan rautatiehallituksen puutavaratoimiston, vuodesta 1945 Valtion Polttoainetoimisto, piirimetsänhoitaja Hämeenlinnassa 1940–1941 ja Kuopiossa 1941–1943, Itä-Suomen tarkastuspiirin ylimetsänhoitaja Kuopiossa 1944–1947 ja Enso-Gutzeitin piirimetsänhoitaja Joensuussa 1947–1955, pohjoisten metsänhoitopiirien ylimetsänhoitaja 1955–1965, apulaismetsäpäällikkö 1965–1966 ja metsäpäällikkö ja johtokunnan jäsen Helsingissä 1966–1971. Kolehmaisella oli myös useita asiantuntija- ja luottamustehtäviä. Metsäneuvoksen arvonimen hän sai 1969.
Elisa Shua Dusapin

Elisa Shua Dusapin (s. 23. lokakuuta 1992 Sarlat-la-Canéda, Ranska) on Sveitsissä asuva ranskalais-korealainen kirjailija. Hänen isänsä on ranskalainen ja äitinsä eteläkorealainen. Dusapin tunnetaan erityisesti esikoisromaanistaan "Hiver à Sokcho" (2016), joka ilmestyi suomeksi vuonna 2023 nimellä "Sokcho talvella". Vuonna 2021 teos sai parhaan käännösromaanin National Book Awardin.
Dusapin valmistui vuonna 2014 kirjallisuustieteen kandidaatiksi Biennen Institut littéraire suissesta. Vuonna 2016 hän aloitti nykyranskan opinnot Lausannen yliopistossa.
Edith Tuomi

Edith Tuomi (o.s. Lindfors, 1907–1993) oli suomalainen kansanmuusikko, jonka instrumentteja olivat viulu ja laulu. Porilainen Tuomi sai ensimmäisenä naisena mestaripelimannin arvonimen vuonna 1976. Hän oli myös ensimmäinen naispuolinen valtapelimanni. Tuomi kuului muun muassa Kaustisen kansanmusiikkijuhlilla perustettuun Amatsonit-naisyhtyeeseen.
Pomarkussa ja Noormarkussa köyhän työläisperheen tyttärenä varttunut Edith Tuomi sai kansanmusiikkiharrastuksen vanhemmiltaan: isä Frans Lindfors oli seudulla tunnettu viulupelimanni ja äiti lauloi. Myös veljestä Arvo Lindforsista tuli viulisti. Lindforsin pelimannit -yhtyeessä oli 1980-luvulla mukana perheen viiden sukupolven edustajia.
Vuonna 1973 Edith Tuomi, Arvo Lindfors ja muut Porin seudun kansanmuusikot levyttivät kansanmusiikkialbumin "Satakuntalainen Purppuri". Finnlevyn julkaisema ja Erkki Pällin tuottama LP-levy äänitettiin Kaustisen kansanmusiikkijuhlilla 1971. Vuonna 1975 Yle TV1 esitti Seppo Seppälän tuottaman viihdeohjelman "Klunks mai jekumia", jossa Edith Tuomi esiintyy ja kertoo lapsuudestaan. Edith Tuomen 80-vuotispäiviä vietettiin helmikuussa 1987 Porin Sampola-salissa kansanmusiikkiesitysten merkeissä.
Marika Besobrasova

Marika Besobrasova (4. elokuuta 1918 Jalta, Venäjän keisarikunta – 25. huhtikuuta 2010 Monaco) oli monacolainen balettitanssija ja baletin opettaja.
Marika Besobrasova syntyi Jaltassa vuonna 1918. Hänen vanhempansa olivat yläluokkaisia pietarilaisia, ja he joutuivat pakenemaan Venäjältä vallankumouksen seurauksena. He muuttivat Tanskan kautta Ranskaan.
Besobrasova sai ensimmäiset balettituntinsa 12-vuotiaana Julie Sedovalta Nizzassa. Sedovan balettikoulu oli ensimmäinen vallankumouksen jälkeen ulkomaille perustettu venäläinen koulu. Tämän jälkeen Besobrasovaa opettivat myös Ljubov Jegorova ja Viktor Gsovski.
Besobrasova tanssi vuodesta 1935 Ballet Russe de Monte Carlossa, ja vuonna 1940 hän perusti balettiseurueen Cannesiin. Besobrasova oli tunnettu balettiopettaja, ja hän johti uransa aikana Zürichin oopperan ja Rooman oopperan baletin balettikouluja. Hän perusti 1952 Monacoon ruhtinatar Gracen nimeä kantaneen balettikoulun. Besobrasovan oppilaita ovat olleet muun muassa Rudolf Nurejev ja Erik Bruhn.
Jaana Haanterä

Jaana Inkeri Haanterä (s. 21. tammikuuta 1960 Pori) on suomalainen viulutaiteilija, kapellimestari ja musiikkipedagogi. Haanterä oli ensimmäinen kapellimestaritutkinnon Suomessa suorittanut nainen.
Haanterä opiskeli viulunsoittoa Sibelius-Akatemiassa Tuomas Haapasen ja Moskovan Tšaikovski-konservatoriossa Igor Bezrodnyin johdolla. Hän on toiminut Tampereen konservatorion viulunsoiton lehtorina ja opettanut yli 40 vuoden ajan myös Turussa, Hyvinkäällä, Helsingissä, Vantaalla ja Kokkolassa sekä useilla musiikkileireillä. Hän on esiintynyt kamarimuusikkona suomalaisilla musiikkifestivaaleilla, viulusolistina suomalaisten sinfoniaorkestereiden kanssa ja toiminut monissa niistä myös konserttimestarina.
Haanterä aloitti huhtikuussa 1986 Helsingin kaupunginorkesterin kolmantena konserttimestarina, ja ensimmäisenä työtehtävänä oli Sibeliuksen sinfonioiden kokonaislevytys Paavo Berglundin johdolla. Hän intoutui kapellimestarin työskentelystä ja aloitti vuotta myöhemmin opinnot Jorma Panulan kapellimestariluokalla. Haanterä suoritti kapellimestaridiplomin vuonna 1991.
Haanterän puoliso vuosina 1984–1989 oli sellisti Martti Rousi ja sen jälkeen säveltäjä Jouni Kaipainen.
Jamaica Kincaid

Jamaica Kincaid (vuoteen 1973 saakka Elaine Potter Richardson, s. 25. toukokuuta 1949 St. John’s, Antigua ja Barbuda) on antigualais-yhdysvaltalainen kirjailija.
Vuonna 1965 Kincaid muutti New Yorkiin ollessaan 16-vuotias ja työskenteli au pairina Manhattanilla. Hän sai myöhemmin stipendin valokuvausopintoihin New Hampshiressä mutta palasi New Yorkiin kahden vuoden kuluttua. Vuosina 1974–1996 hän kirjoitti "The New Yorker"iin. Kincaidin tekstit käsittelivät usein karibialaista kulttuuria. Hän on myös opettanut Harvardin yliopistossa.
Kincaidin esikoisteos, novellikokoelma "At the Bottom of the River", ilmestyi vuonna 1983.
Noémie Merlant

Noémie Merlant (s. 27. marraskuuta 1988 Pariisi, Ranska) on ranskalainen näyttelijä.
Kurujoen–Nytkymenjoen valuma-alue

Kurujoen–Nytkymenjoen valuma-alue (vesistöaluetunnus 14.226) on Kymijoen vesistön (14) Suur-Päijänteen alueella (14.2) sijaitsevan Päijänteen alueen (14.22) kolmannen jakovaiheen valuma-alue. Sen laskujoki Kurujoki laskee Päijänteeseen Tiirisselän Olkkolanlahteen.
Yleistä.
Vesistön sijainti.
Kurujoen–Nytkymenjoen valuma-alueen pinta-ala on 108,01 neliökilometriä (myös 105 km²) ja sen järvisyys on 4,81 %. Valuma-alue on pohjois-etelä -suunnassa lähes 20 kilometriä pitkä ja noin 9 kilometriä leveä. Se sijaitsee Jämsän alueella. Valuma-alue sijaitsee Kymijoen vesistöalueen keskiosassa Suur-Päijännteen alueen (14.2) sisällä Päijänteen alueessa (14.22). Kurujoen–Nytkymenjoen valuma-alueelle on sinne muodostettu kolmannessa jakovaiheessa oma valuma-alueensa. Sen pohjoispuolella sijaitsee suurempi Jämsän reitin valuma-alue (14.5) ja eteläpuolella Arvajanjoen valuma-alue (14.26). Valuma-alueen länsipuolella on Kokemäenjoen vesistön (35) kanssa yhteinen vedenjakaja.
Pääoman kulun ja pituuden määritys.
Kurujoen ja Nytkymenjoen valuma-alueet ovat alle kymmenen kilometriä leveitä, joten niiden sivu-uomat ovat pääuomaan verrattuna lyhyet. Vesistöviranomaiset ovat merkinneet pääuomaksi Nytkymenjärvestä alkava Nytkymenjoen ja sen alajuoksulla Päijänteeseen jatkavan Kurujoen. Järvi on yläjuoksulla valuma-alueen pääjärvi, johon laskevat kaikki latvauomat. Vesistöviranomaiset ovat valinneet niistä Myllyojan merkittäväksi uomaksi. Myllyojan valuma-alueen pinta-ala on 8,9 neliökilometriä.
Pääuoman vesistöreittiin kuuluvat alajuoksulta lukien seuraavat vesistöt: Kurujoki, Nytkyn, Sammakkolammi, Nytkymenjoki, Nytkymenjärvi, Myllyoja, Moisionjärvi, Myllyjärvi, Ahteenalanen ja siitä alkava Moisionjärveen laskeva oja. Pääuoman pituus saadaan laskemalla yhteen eri osuudet. Kurujoki on 1,4 kilometriä ja Nytkymenjoki on 19,5 kilometriä pitkä. Nytkymenjärven järvenselkää on 4,2 kilometriä ja Myllyoja on 2,7 kilometriä pitkä. Kun kaikki uomat ja lammet huomioidaan, tulee pääuomasta Moisionjärvelle asti 30,1 kilometriä pitkä. Ahteenalaseen tulee vielä kaksi kilometriä, mutta sitten vesireitit haarautuvat ja pääuoman määrittämiseen ei voida enää käyttää mitattua tietoa. Pääuomaa voisi silmämääräisesti olla vielä kilometrin kaksi lisää. Kokonaispituudeksi annetaan siksi yli 32 kilometriä.
Vesistöalueen maankäyttö.
Valuma-alueesta on metsämaata, avoimia kangasmetsiä ja kalliomaita 78,8 %, maatalousalueita 11,1 %, kosteikkoja ja soita on 0,8 % ja rakennettuja alueita on 3,1 %. Maa-alueiden lisäksi on vesistöinä 6,2 %.
Hallusinointi

Hallusinointi voi tarkoittaa seuraavia asioita:
Kurujoki

Kurujoki on Keski-Suomessa Jämsän Lopeistossa virtaava 1,4 kilometriä pitkä joki, joka muodostaa yli 32 kilometriä pitkästä pääuomasta sen alajuoksun osuuden.
Joen ympäristö.
Missään lähteessä ei määritellä Kurujoen kulkua. Se alkaa Nytkymen pikkujärvestä, johon ylempänä virtaava Nytkymenjoki laskee. Järven kaakkoispuolella sijaitsee Kurulan tako, jolla on nimensä puolesta tekemistä joen nimen kanssa. Nytkymen vedenpinnan korkeus on vain 78,5 metriä mpy., jolloin joen pudotus jää noin 30 senttimetriin. Nytkymen ja Kurujoen alkuosuus sijaitsee peltoalueen painaumassa, mutta joki kaartaa tehden mutkan Särkänniemen metsäsaarekkeen kohdalla ja lähestyy Päijännettä metsämaaston läpi. Joki laskee Olkkolanlahteen, joka aukeaa Tiirinselkään. Lahti on matala ja se kerää etenkin keväisin joensuun eteen muodostuvaan sulaan runsaasti vesilintuja. Lyhyellä joella on asutusta ainoastaan 5–10 taloutta, jotka sijaitsevat aivan joen tuntumassa. Joen ylittää aluksi Olkkolan kylätie ja sen perään valtatie 24.
Luontoarvoja.
Joki on luokiteltu keskisuureksi kangasmaiden joeksi. Se luokitellaan biologisten tekijöiden osalta välttävään (pohjaeläimet) ja erinomaiseen (päällyslevät) luokkaan, fysikaalis-kemiallisten tekijöiden osalta hyvään luokkaan, hydrologis-morfologisten tekijöiden osalta välttävään luokkaan ja sen ekologisen tilan suhteen välttävään luokkaan.
Kurujoen–Nytkymenjoen valuma-alue.
Joki sijaitsee Kymijoen vesistössä (14) Suur-Päijänteen alueen (14.2) Päijänteen alueessa (14.22). Sen valuma-alueen pinta-aja on 108 neliökilometriä ja sen järvisyys on 4,8 %. Valuma-alue sijaitsee kokonaan Keski-Suomen Jämsässä. Sen pääuomaan voidaan lukea ainakin Kurujoki, Nytkymenjoki, Nytkymenjärvi ja Myllyoja.
Eleonora Provencelainen

Eleonor de Provence (ransk. "Éléonore de Provence" tai "Aliénor de Provence"); (n. 1223 Aix-en-Provence, Provence – 25. kesäkuuta 1291 Amesbury Priory luostari, Englannin kuningaskunta) oli ranskalainen aatelinen, joka oli kuningas Henrik III:n puolisona Englannin kuningatar vuosina 1236–1272. Hän toimi puolisonsa sijaishallitsijana ja lordikanslerina tämän ollessa Ranskassa kukistamassa kapinaa Gascognessa vuonna 1253.
Suku.
Eleonoren isä oli Provencen kreivi Ramon Berenguer V (1198–1245) ja äiti Savoijin kreivitär Beatrice (n. 1198 – n. 1267). Hänen äidinisänsä oli Savoijin kreivi Tommaso I. Hänellä oli viisi sisarusta, joista kolme sisarta avioituivat Euroopan kuningassukuihin: Marguerite de Provence (1221–1295) avioitui Ranskan kuningas Ludvig IX:n kanssa; Sanchia (1225–1261) avioitui Saksan kuningas Rikhard Cornwallilaisen kanssa ja Beatrice (1229–1267) avioitui Sisilian kuningas Kaarle I:n kanssa.
Marguerite ja Eleonor olivat lähes samanikäisinä läheisiä toisilleen ja pysyivät ystävinä aivan vanhuuteen asti.
Tyttäret saivat hyvän kasvatuksen. Eleonorelle muodostui vahva kiinnostus lukemiseen, osittain opettajansa, Provencen senesalkki ja konnetaabeli Romée de Villeneuven (n. 1170 – n. 1250) vaikutuksesta.
Avioliitto ja perilliset.
Avioliitto suunniteltiin vahvistamaan Henrikin asemaa Manner-Euroopassa. Noin 13-vuotias Eleonor ja 28-vuotias Henrik vihittiin Canterburyn tuomiokirkossa 14. tammikuuta 1236, ja viikkoa myöhemmin Eleonor kruunattiin kuningattareksi Westminster Abbeyssä. Kuningas antoi hänelle lisäksi arvonimet Lady of Ireland, Akvitanian herttuatar, Normandian herttuatar ja Anjoun kreivitär. 
Avioliitosta tuli suuresta ikäerosta huolimatta onnellinen ja Henrik vietti mieluiten aikansa perheensä parissa Windsorin linnassa.
Heille syntyi viisi lasta:
Kuningatar.
Vaikka kuningatar Eleanor oli täysin omistautunut puolisolleen ja puolusti tätä vankkumattomasti kapinallista Leicesterin jaarli Simon de Montfortia vastaan, hän oli hyvin epäsuosittu lontoolaisten keskuudessa. Tämä johtui siitä, että hän oli tuonut seurueessaan Englantiin monia sukulaisiaan; heidät tunnettiin nimellä "savoyardit", koska hänen äitinsä oli kotoisin Savoijista. Lontoolaisten mielestä näille ulkomaalaisille annettiin vaikutusvaltaisia ​​asemia hallinnossa ja korkeita virkoja valtakunnassa. Kerran vihaiset lontoolaiset hyökkäsivät Eleanorille kuuluvaa proomua vastaan ja heittelivät sitä kivillä, mutapaakuilla, katukivillä, mädillä munilla ja vihanneksilla.
Hänet tunnettiin älykkyydestään, runonkirjoitustaidostaan ​​ja muotivaikuttajana. 
Eleonoren savoijilaiset sukulaiset saivat korkeita virkoja Englannissa, mutta tämän takia Henrik joutui ristiriitoihin ylhäisaatelisten paronien kanssa, ja nämä kapinoivat ja vangitsivat Henrikin vuonna 1264. Silloin Eleanor johti kuninkaallisia vastarintajoukkoja. Kapina kukistettiin vuonna 1265. Henrikin kuoleman jälkeen Eleonor vetäytyi Amesbury Priory luostariin, jossa hän kuoli 68-vuotiaana kesäkuussa 1291.
Adèle Haenel

Adèle Haenel (s. 11. helmikuuta 1989 Pariisi, Ranska) on ranskalainen näyttelijä. Hän on voittanut kaksi César-palkintoa.
Toukokuussa 2022 Haenel ilmoitti jättäneensä elokuvateollisuuden protestiksi sen "taantumuksellisuudelle, rasismille ja patriarkaalisuudelle". Hän on arvostellut varsinkin Ranskan elokuvateollisuuden tapaa suhtautua seksuaaliseen väkivaltaan. Ohjaaja Christophe Ruggia sai rangaistuksena kotiarestia hänen häirinnästään. Lisäksi Ruggia määrättiin maksamaan vahingonkorvauksia ja korvaamaan hyväksikäytöstä johtunut terapia.
Megalobulimus grandis

Megalobulimus grandis on Brasiliassa elävä etanalaji. Se on luokiteltu äärimmäisen uhanalaiseksi. Lajin löysi Eduard von Martens Brasilian tutkimusmatkallaan vuonna 1885 Descalvadosta.
Grace Ebor

Grace Ebor (s. 8. elokuuta 1977) on nigerialainen keskimatkojen juoksija, joka erikoistui 800 metrille. Hän on pitänyt vuodesta 2003 lähtien hallussaan Nigerian naisten ennätystä 2.02,04.
Ebor voitti Kansainyhteisön kisoissa 2002 oman alkueränsä ajalla 2.03,12 mutta karsiutui välierissä. Vuonna 2003 Abujassa hän voitti Afrikan kisojen kultaa ajalla 2.02,04, joka on edelleen Nigerian naisten ennätys 800 metrin juoksussa. Eborin mestaruus oli myös Nigerian ensimmäinen ja toistaiseksi ainoa voitto Afrikan kisojen naisten keskimatkoilla.
Ebor osallistui kerran Afrikan-mestaruuskilpailuihin vuonna 2006 mutta ei menestynyt. Hän voitti vuosina 2002–2006 viisi Nigerian mestaruutta, joista neljä 800 metrillä ja yhden 1 500 metrillä.
Henkilökohtaiset ennätykset.
Lähde:
Sokol International Racetrack

Sokol International Racetrack () on Kazakstanissa Almatyn lähellä sijaitseva moottorirata. Radan on suunnitellut Hermann Tilke ja sitä on rahoittanut Alidžan Ibragimov noin 40 miljoonan Yhdysvaltain dollarin verran. Radan rakennustyöt alkoivat vuonna 2014. Radalle suunniteltuihin merkittäviin tapahtumiin kuuluu MotoGP-sarjan kilpailu vuonna 2023, joka on ensimmäinen viisivuotisessa sopimuksessa.
Ellen Mirojnick

Ellen Mirojnick (s. 7. heinäkuuta 1949 New York, Yhdysvallat) on yhdysvaltalainen pukusuunnittelija.
Jo Joyner

Joanne Mary Joyner (s. 24. toukokuuta 1977) on englantilainen näyttelijä, joka tunnetaan ​​Tanya Branningina BBC:n saippuaoopperassa EastEnders ja Mandy Carterina Channel 4:n draamassa Ackley Bridge. Vuodesta 2018 hän on näytellyt Luella Shakespearea BBC:n rikosdraamasarjassa Etsiväpari Shakespeare &amp; Hathaway.
Ferrari Challenge

Ferrari Challenge on yhden merkin autourheilusarja, jossa ajetaan Ferrarin valmistamilla autoilla. Sarja on perustettu vuonna 1993 "herrasmieskuljettajille" eli henkilöille, jotka halusivat ajaa autoillaan muuallakin kuin tiellä ja halusivat kilpailla sprinttikilpailuissa. Ensimmäinen kausi ajettiin Euroopassa ja vuonna 1994 perustettiin Pohjois-Amerikan mestaruussarja, jota seurasi Japanin sarja vuonna 1995. Sarja on jaettu kolmeen mannermaiseen sarjaan Euroopassa, Pohjois-Amerikassa ja Aasian-Tyynenmeren alueella. 
Lisäksi on kansalliset sarjat Yhdistyneessä kuningaskunnassa ja Japanissa. Kauden lopuksi jaetaan myös maailmanmestaruus. Vain virallisesti hyväksyttyjen tahojen autot sallitaan kilpailuihin. Kuljettajien vaihdot kilpailussa on kielletty vuodesta 2008 alkaen ja kahden kuljettajan tallissa kuljettajat osallistuvat eri kilpailuhin.
Kuljettajat jaetaan luokkiin ajokykyjen ja kokemuksen perusteella, jotka ovat:
Lisäksi on Ladies cup (kuka vain naiskuljettaja) ja Gentleman’s cup (yli 65-vuotiaille kuljettajille).
Sarjaan on osallistunut yli tuhat kuljettajaa. Sarjassa on ajettu Challenge-versioilla Ferrarin automalleista, joita ovat olleet 348, F355, 360, F430, 458 ja 488 sekä näiden Evo-mallit. Nykyinen automalli Ferrari 296 Challenge otettiin käyttöön vuonna 2024. Ennen Challenge-malleja Ferrari lähetti jälleenmyyjille turvakaaret, istuimet, vanteet ja palosammuttimet tavallisten mallien varustamiseksi kilpailuviikonloppuja varten. Ensimmäinen Challenge-malli valmistettiin 348-mallista. 348 Challenge -versiota valmistettiin alle 50 kappaletta. Kilpailussa kaikki autot ovat samanlaisia.
Annikki Tapiovaara

Iris Annikki Tapiovaara (o.s. Hyvärinen; 12. marraskuuta 1910 – 20. syyskuuta 1972) oli suomalainen muotoilija ja sisustusarkkitehti. Tapiovaara valmistui vuonna 1936 sisustusarkkitehdiksi Taideteollisuuskeskuskoulusta. Vuonna 1937 hän aloitti työskentelyn huonekaluvalmistaja Askon suunnittelijana. Vuonna 1939 Tapiovaara avioitui Askon taiteelliseksi johtajaksi 1938 valitun huonekalumuotoilija Ilmari Tapiovaaran kanssa. Pariskunta teki suunnittelijoina tiivistä yhteistyötä ja perusti 1950-luvulla myös yhteisen suunnittelutoimiston. 
Tapiovaarojen yhteisiin suunnitelmiin kuuluu muun muassa Helsinkiin vuonna 1947 valmistuneen Domus Academican, Helsingin yliopiston ylioppilaskunnan opiskelija-asuntolan sisustus, jonka tunnetuimpia taidonnäytteitä oli asuntolan lukutuoliksi suunniteltu Domus-tuoli. Muita yhteisiä suunnittelutöitä olivat esimerkiksi Teekkarikylän sisustuskilpailu, vuoden 1957 Teollinen Muoto -näyttely, Lauttasaaren seurakunnallinen työkeskus sekä useiden koulujen sisustusratkaisut. Tapiovaarat suunnittelivat vuonna 1958 myös tapettitehdas Pihlgren ja Ritolalle taiteilijamallit 2+3 ja Valoa ja varjoa, jotka ovat edelleen tuotannossa.
Honeysuckle Weeks

Honeysuckle Weeks on brittiläinen näyttelijä, joka tunnetaan roolistaan ​​Samantha Stewartina (myöhemmin Wainwright) ITV:n sota-aikaan sijoittuvassa draamasarjassa "Foylen sota".
Geraldine Hakewill

Geraldine Hakewill (s. 13. heinäkuuta 1987, Pariisi, Ranska) on australialainen näyttelijä, joka on myös laulaja ja lauluntekijä nimellä Geri. Kolmena tuotantokautena vuosina 2016–2018 hän näytteli Chelsea Babbagea australialaisessa televisiosarjassa "Wanted" ja vuodesta 2019 hän on näytellyt "Neiti Fisher nuoremman tutkimukset" -televisiosarjassa pääroolia Peregrine Fisheriä.
Julia McKenzie

Julia Kathleen Nancy McKenzie (s. 17. helmikuuta 1941 Enfield, Middlesex, Englanti, Iso-Britannia) CBE on englantilainen näyttelijä, laulaja, juontaja ja teatteriohjaaja. Hänet tunnetaan muun muassa "Neiti Marple" -televisiosarjasta, jossa hän näytteli Neiti Marplea Geraldine McEwanin jälkeen.
Hopeanitriitti

Hopeanitriitti (AgNO2) on hopea- ja nitriitti-ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa hopeanitriitti on vaaleankeltaista kiteistä ainetta. Yhdiste on valoherkkää ja hajoaa valon vaikutuksesta hopeaksi ja typpidioksidiksi. Tämä näkyy aineen tummentumisena. Hopeanitriitti liukenee hieman veteen, ammoniakkiliuoksiin ja asetonitriiliin.
Hopeanitriittiä valmistetaan saostamalla vesiliuokoisen hopeasuolan liuoksesta natriumnitriitin avulla.
Hopeanitriittiä käytetään orgaanisen kemian synteeseissä valmistettaessa nitroalkaaneja tai nitriittiestereitä alkyylihalideista, nitroalkeeneja alkeeneista tai nitrattaessa aromaattisia yhdisteitä. Yhdistettä voidaan käyttää myös hapetusreaktioiden katalyyttinä.
Kostet

Kostet on seuraavien suomalaisten henkilöiden sukunimi: